钦定古今图书集成/明伦汇编/氏族典/第257卷 > 王雅〈祖隆 父景〉
## 钦定古今图书集成/明伦汇编/氏族典/第257卷 > 王雅〈祖隆 父景〉

按《晋书王雅传》：“雅字茂达，东海剡人，魏卫将军肃之
曾孙也。祖隆，后将军。父景，大鸿胪。雅少知名，州檄主
簿，举秀才，除郎中，出补永兴令，以干理著称。累迁尚
书左右丞，历廷尉、侍中、左卫将军、丹阳尹，领太子左
卫率。孝武帝深加礼遇，朝廷大事，多参谋议。会稽王
道子领太子太傅，以雅为太子少傅。帝将擢王恭、殷”
仲堪等，先以访雅，雅以“恭等无当世之才，不可大任”，
其后竟败，有识之士，称其知人。迁领军尚书、散骑常
侍，寻迁左仆射。隆安四年卒，时年六十七。